open-index/open-wikipedia-markdown huggingface dataset:
Tornadų alėja

**Tornadų alėja** () – šnekamosios anglų kalbos terminas, skirtas pavadinti Jungtinių Amerikos Valstijų teritoriją, kurioje tornadai pasitaiko dažniausiai. Nors oficialiai teritorija nėra apibrėžta, su šiuo terminu yra susiję rajonai tarp Uolinių kalnų ir Apalačių kalnų.
## Etimologija
Terminas pirmą kartą pavartotas 1952 m. moksliniame tyrimo projekte. Jos autoriai – meteorologai Ernest J. Fawbush ir Robert C. Miller, kurie 1948 m. tapo pirmieji žmonės teisingai nuprognozavę tornado susidarymą.
## Geografija

Nors visose JAV valstijose pasitaiko tornadų, dažniausiai jie pasitaiko lygumose tarp Uolinių ir Apalačių kalnų. Oklahomos valstijoje stiprūs viesulai pasitaiko dažniausiai. Beveik visi Floridos valstijos viesulai būna silpni ir trumpalaikiai, nesusidarantys ir iš itin stiprių audros debesų. Šiaurės rytų ir vakarų valstijose pasitaiko mažiausiai tornadų.

## Poveikis
Tornadų alėjos viduryje pastatų statymo taisyklės yra žymiai griežtesnės nei kitose JAV dalyse. Reikalaujama sutvirtinti stogus, o namų pamatų sujungimas su namu turi būti daug saugesnis. Kitos dažnos saugumo priemonės yra specialių rūsių, kuriuose galima pasislėpti tornado metu, įrengimas ir specialių sirenų, perspėjančių apie artėjantį tornadą, įrengimas. Apie tornadų pavojų dažnai pranešama ir per vietinių žiniasklaidos priemonių orų prognozių pranešimus. Keleto tyrimų rezultatų duomenimis, Jungtinių Amerikos Valstijų teritorijoje yra ir mažesnių zonų, kurias taip pat galima pavadinti tornadų alėjomis.

## JAV tornadų skaičius 1950–1994 m.
(*Kursyvu* parašytos valstijos yra Tornadų alėjos teritorijoje.)

# *[[Teksasas]]*: 5490
# *[[Oklahoma]]*: 2300
# *[[Kanzasas]]*: 2110
# Florida: 2009
# *[[Nebraska]]*: 1673
# *[[Ajova]]*: 1374
# *[[Misūris]]*: 1166
# *[[Pietų Dakota]]*: 1139
# Ilinojus: 1137
# *[[Koloradas (valstija)|Koloradas]]*: 1113

## Šaltiniai
Skleistinis durklas

**Skleistinis durklas** – durklas sudėtine geležte iš trijų dalių. Paspaudus mygtuką spyruoklė atlenkia šonines geležtės dalis, ir trys geležtės dalys virsta savotišku trišakiu, kuriuo galima sukaustyti priešininko ginklo geležtę, o tada jį atakuoti. Skleistinius durklus paprastai naudodavo kaip kairės rankos (pariravimo) durklus. Skleistiniai durklai buvo labai populiarūs XVI a. Italijoje.

Kalavijams evoliucionuojant pariravimo durklai pasidarė nebereikalingi. Kalavijai kito nuo gana sunkių riterinių kalavijų iki špagų ir rapyrų. Šiems lengvėjant fechtavimas jais darėsi vis greitesnis. Pagrindinis ginklas ėmė atlikti tiek gynybos, tiek atakos funkcijas. Pasikeitė ir stovėsena – stovint šonu į priešininką paviršius, kurį šis galėjo atakuoti, tapo mažesnis.

## Nuorodos
Jonas Sirvydis

**Jonas Sirvydis** (g. 1936 m. vasario 4 d.) – vadybininkas, AB „Achema“ generalinis direktorius, inžinierius, chemijos pramonės veikėjas, Jonavos rajono garbės pilietis.

## Biografija
Nuo 1943 m. iki 1951 m. mokėsi Obelių vidurinė mokykla (Rokiškio rajonas), nuo 1961 m. iki 1966 m. – Kauno politechnikumo (Kaunas) Automobilių remonto ir eksploatacijos fakultete, įgijo techniko kvalifikaciją ir vidurinį išsilavinimą. Nuo 1966 m. iki 1972 m. studijavo Kauno politechnikos instituto Mašinų gamybos fakultete baigė mašinų gamybos technologijos specialybę, įgijo inžinieriaus-mechaniko kvalifikaciją.

Nuo 1951 m. iki 1958 m. Nibeginsko miškų pramonės kombinatas „Tomles” (Tomsko sritis, Rusija) vairuotojas, nuo 1961 m. iki 1964 m. Rokiškio autotransporto kontoros (Rokiškis) vairuotojas, meistras, mechanikas.

Nuo 1964 m. iki 1968 m. Jonavos azotinių trąšų gamyklos (Jonava) Transporto skyriaus mechanikas, nuo 1968 m. iki 1972 m. VĮ „Azotas” Amoniako gamybos oro skaidymo cecho Deguonies pripildymo stoties viršininkas, Angliarūgštės cecho viršininko pavaduotojas (1972 m.), nuo 1972 m. iki 1975 m. Centralizuoto remonto cecho Gamybinio dispečerinio biuro viršininkas, nuo 1975 m. iki 1986 m. VĮ „Azotas” Remonto mechaninės gamybos (RMG) viršininko pavaduotojas gamybai, nuo 1986 m. iki 1990 m. RMG viršininkas, nuo 1990 m. iki 1991 m. VĮ „Azotas” vyriausiasis inžinierius, nuo 1991 m. iki 1992 m. AB „Achema“ technikos direktorius, nuo 1992 m. iki 1994 m. l.e. p. generalinis direktorius, nuo 1994 m. iki 1999 m. viceprezidentas.

Lietuvos chemijos pramonės įmonių asociacijos prezidentas, Kauno krašto pramonininkų ir darbdavių asociacijos viceprezidentas, Lietuvos pramonininkų konfederacijos (LPK) prezidiumo narys, LPK importo-eksporto komiteto narys, Kauno prekybos pramonės ir amatų rūmų viceprezidentas pramonės reikalams, KTU komiteto narys, Lietuvai pagražinti draugijos Jonavos skyriaus pirmininkas. Nuo 2007 m. „Jonų Respublikos“ Prezidentas (Jonavoje švenčiamų Joninių metu).

Vedęs. Žmona Jūratė, vaikai – Violeta ir Evaldas. anūkai - Ieva, Greta, Gustė, Jonas ir Ugnė

## Apdovanojimai
* Jonavos rajono garbės pilietis.

## Išnašos
Teresė Žižienė

**Teresė Žižienė** (1933 m. sausio 24 d. Kaune – 2022 m. spalio 10 d. Birštone) – Lietuvos gydytoja, Jonavos rajono Garbės pilietė.

## Biografija
1957 m. Kauno medicinos institute Teresė Žižienė baigė medicinos studijas.

Nuo 1957 m. iki 1960 m. dirbo Kauno rajono rajoninės ligoninės pediatrė, nuo 1960 m. iki 1961 m. Kauno rajono greitosios pagalbos gydytoja, 1961 m. Kauno medicinos mokyklos (KMM) vidaus ligų dėstytoja, nuo 1962 m. iki 1965 m. KMM dieninio skyriaus vedėja, nuo 1965 m. iki 1970 m. 3-iosios Kauno miesto ligoninės terapinio skyriaus vedėja.

Nuo 1972 m. iki 1975 m. dirbo vektorkardiografijos srityje, nuo 1975 m. kardiologinės tarnybos organizavimo, kaimo gyventojų sveikatos priežiūros srityje. Nuo 1994 m. Kauno medicinos akademijos (KMA) docentė,
nuo 1975 m. Z. Januškevičiaus širdies ir kraujagyslių sistemos fiziologijos ir patologijos MTI prie KMU vyr. mokslinė bendradarbė; po skyriaus reorganizacijos į Kardiologinės tarnybos organizavimo laboratoriją (KTOL), nuo 1986 m. jos vedėja. 1991 m. pradėjo įgyvendinti KTOL parengtą pirminės sveikatos priežiūros kaimo gyventojams modelį – įkūrė Bukonių pirminės sveikatos priežiūros centrą, jam vadovavo (1992–2004 m.) (VšĮ Bukonių PSPC yra KMU (anksčiau – KMA) šeimos medicinos klinikos rezidentų praktikos bazė). 1996 m. pirmoji pradėjo dirbti savivaldybės gydytoja ir įgyvendinti sveikatos reformą Jonavos rajone. Prisidėjo perkvalifikuojant terapeutus ir pediatrus į bendrosios praktikos gydytojus, pritraukiant Pasaulio banko investicijas į Jonavos rajoną.

Teresė Žižienė buvo Maltos ordino pagalbos tarnybos narė.

Ištekėjusi; vyras Viktoras Žižys, sūnūs Audrius (g. 1960 m.) ir Giedrius (g. 1968 m.).

## Apdovanojimai
* Ordino „Už nuopelnus Lietuvai“ medalis (Lietuvos Respublikos Prezidento dekretu 2005 m. birželio 22 d. Nr. 348);
* Jonavos rajono garbės piliečio vardas, 2004-10-14;
* Ordinas „Maltos kryžius“ (1999 m.);
* Maltos ordino medalis organizavijos 20-mečio proga (2011 m.);
* Jonavos rajono savivladybės apdovanojimas „Krištolinė gulbė“ (2013 m.).

## Darbai

* „Ligotumo, nedarbingumo ir poveikio sanatoriniam-kurortiniam gydymui 1990–1992 m. analizė trijose Jonavos rajono kaimo apylinkėse“, 1993 m.
* „Psichosocialinių veiksnių paplitimas Jonavos r. Bukonių kaimiškoje apylinkėje“, 1995 m.

## Išnašos
Edvardas Prichodskis

**Edvardas Prichodskis** (g. 1936 m. vasario 29 d.) – nusipelnęs kultūros veikėjas, ilgametis Jonavos rajono vadovas, Jonavos rajono garbės pilietis. „Nenuilstantis Jonavos miesto ir kaimo ūkio kūrėjas“, kurio dėka Jonavos mieste pastatytos užtvankos, stadionas, aikštės ir restauruotos gatvės, kaime – pastatyti būtiniausi infrastruktūros ir ūkiniai objektai. Jonavos rajono LKP veikėjas, vadovas.

## Apdovanojimai

* Jonavos rajono Garbės piliečio vardas, 2000-08-04 (Jonavos r. sav. tarybos sprendimu).

## Išnašos
Siretas

: *Apie Dniestro intaką žr. [[Seretas (Dniestras)]].*

**Siretas** arba **Seretas** (, ) – upė daugiausia Rumunijoje; Dunojaus kairysis intakas. Prasideda Ukrainoje, Bukovinoje, Černivcių srityje, Karpatų kalnuose. Toliau teka į pietryčius Rumunijos teritorija, Moldavijos aukštumos pakraščiu. Įteka į Dunojų piečiau Galacio.

Svarbiausi intakai: Birladas (kairysis), Sučiava, Moldova, Bistrica, Trotušas, Putna, Buzeu (dešinieji). Upės žemupys laivuojamas. Miestai, įskūrę prie Sireto ar jo slėnyje: Storožinecas (Ukraina), Siretas, Paščanis, Romanas, Bakeu, Adžudas, Merešeštis, Galacis.

Antikiniais laikais Siretas buvo žinomas *Hierasus* pavadinimu.

## Šaltiniai
Remigija Nazarovienė

**Remigija Nazarovienė** (gimė kaip **Sablovskaitė**; 1967 m. birželio 2 d. Ašchabade, Turkmėnijoje) – Lietuvos daugiakovininkė ir olimpinės rinktinės narė. Pasaulio atletikos čempionate pelnė bronzą. Šiuo metu treniruoja daugiakovininkus Estijoje.

Nazarovienė ištekėjo už Estijos daugiakovininko Andrei Nazarov. Jie turi sūnų krepšininką Deividą Nazarovą.

## Pasiekimai

## Nuorodos
* Nazarovienė IAAF puslapyje
Gui de Čauliakas

**Gui de Čauliakas** (; g. 1300 m., mirė 1368 m.) – viduramžių Prancūzijos gydytojas, gimęs Čaulhake, Prancūzijoje.

## Istorija

Gui de Čauliakas buvo vyriausiasis popiežiaus Klemenso VI gydytojas. Kai 1347-1352 m. siaubė maras, jis su popiežiumi užsidarė Avinjono Popiežių rūmuose, tačiau vis dėlto Čauliakas susirgo šia liga, bet stebuklingai išgyveno. 1363 m. jis išleido veikalą „Chirurgia magna“ („Didžioji chirugija“)-465 puslapių įvadą į chirurgiją ir mediciną. Jis 300 metų buvo labiausiai pripažintas chirurgijos žinynas.

## Nuorodos
*
Plimuto kolonija

**Plimuto kolonija** buvo anglų Šiaurės Amerikos kolonija, egzistavusi nuo 1620 iki 1691 metų. Pirmoji gyvenvietė kolonijoje buvo Naujojo Plimuto miestas. Kolonijos vietovę anksčiau ištyrė ir pavadinimą jai davė kapitonas Džonas Smitas. Gyvenvietė, kuri anksčiau buvo Plimuto kolonijos sostinė, yra dabartinis Plimuto miestas, Masačiūsetso valstijoje. Savo egistencijos viršūnėje, Plimuto kolonija užėmė didžiąją dalį dabartinės pietryčių Masačiūsetso valstijos žemių. 

Koloniją įkūrė grupė separatistų, kurie vėliau tapo žinomi Piligrimų vardu. Plimutas, kaip ir Virdžinijos kolonija, buvo viena iš anksčiausiai Šiaurės Amerikoje įkurtų anglų kolonijų ir pirmoji didelė nuolatinė anglų kolonija Naujoje Anglijoje. Sutartys, sudarytos su vietinėmis indėnų gentimis, leido kolonijai užsitikrinti sėkmę. Kolonija suvaidino pagrindinį vaidmenį anksčiausiame ir kruviniausiame karo su indėnais etape. Galiausiai, 1691 metais Plimuto kolonija buvo okupuota Masačiūsetso įlankos kolonijos. 

Plimuto kolonijoje atsirado Padėkos dienos tradicija.
Nelė Žilinskienė

**Nelė Žilinskienė** (g. 1969 m. gruodžio 29 d. Telšiuose) – Lietuvos šuolininkė į aukštį ir olimpinės rinktinės narė.

## Biografija
* 1994 m. atstovavo Latvijai Europos atletikos čempionate.
* 1994 m. Vilniuje pasiekė savo asmeninį rekordą – 1,96 metrų.
* 1996 m. ir 2000 m. atstovavo Lietuvai Olimpinėse žaidynėse.

## Pasiekimai

## Nuorodos
* Žilinskienė IAAF puslapyje
Avestos kalba

**Avestos kalba** – išnykusi liturginė indoeuropiečių šeimos indoiranėnų grupės rytų iranėnų pogrupio kalba. Ji vartota tik zoroastrizmo religijoje, ja parašytas svarbiausias šios religijos kūrinys – Avesta. Kažkuriuo laikotarpiu ji buvusi gyvąja kalba, VII a. musulmonams užėmus Persiją išnyko, bet tebevartojama kaip zoroastrų liturginė kalba. Užrašoma V a. sukurtu iš aramėjų rašto kilusiu Avestos raštu.

Avestos kalba susidarė iš senovės iranėnų kalbų tarmių, nuo kurių ilgainiui visiškai nutolo. Seniausioje Avestos tarmėje (~VI a. pr. m. e.), paliudytoje Gatose, galima rasti nemaža fonetinių, morfologinių ir kt. bendrybių su vedų kalba. Vėlyvesnės Avestos dalies – apeigų, maldų ir kt. tekstų leksika, sintaksė ir stilistika būdinga liturginei literatūrai.

## Nuorodos
* 

## Išnašos
Jonavos rajono apylinkės teismas

**Jonavos rajono apylinkės teismas** – apylinkės teismas Lietuvoje. Dirba 9 teisėjai. Jonavos rajono apylinkės teismo išnagrinėtas baudžiamąsias ir civilines bylas apeliacine instancija peržiūri Kauno apygardos teismas.

Adresas – Vasario 16-osios g. 3, LT-55171 Jonava.

## Istorija
Teismo pirmtakas – Lietuvos TSR Jonavos rajono liaudies teismas.

Sovietų okupacijos metais Jonavoje taip pat veikė Teismo antstolių kontora prie Jonavos rajono apylinkės teismo (vyresnioji teismo antstolė – Valė Greskienė). Iš viso dirbo 3 antstoliai. Kontora nustojo veikti 2003 m. sausio 1 d.

## Vadovybė
Teismo pirmininkė (nuo 1999 m. rugsėjo mėn. 16 d.) – Jolanta Damulienė (g. 1965 m.). Pirmtakas – Algimantas Valantinas (g. 1961 m.), buvęs LR generalinis prokuroras (2005–2010), Vilniaus miesto 2-sios apylinkės teismo teisėjas (nuo 2010 m.), buvęs šio teismo pirmininkas (2000–2005).

## Teisėjai
Kiti Teismo teisėjai – Jūratė Bučmienė, Žibutė Budžienė, Lidija Deksnienė, Vidmantas Paurys, Banga Puodžiuvienė, Romaldas Šuliokas ir Larisa Tamulionienė.

## Išnašos
Jolanta Damulienė

**Jolanta Damulienė** (g. 1965 m. Vievyje, Trakų rajonas) – teisininkė, teisėja, Jonavos rajono apylinkės teismo pirmininkė.

## Biografija
1983 m. baigė Jonavos 1-ąją vidurinę mokyklą, 1988 metais Vilniaus universiteto Teisės fakultete – vientisąsias teisės studijas, įgijo teisininkės kvalifikaciją.

Nuo 1988 m. rugsėjo mėn. Jonavos rajono prokuratūros (JRP) prokuroro padėjėja, nuo 1992 m. gegužės 6 d. Jonavos rajono apylinkės teismo teisėja, nuo 1999 m. liepos mėn. – teismo pirmininkė.

2011 m. vasarą kandidatavo į laisvą Kauno apygardos teismo pirmininko vietą (kai Albertas Milinis pasitraukė po prezidentės D.Grybauskaitės pareikšto nepasitikėjimo). Per atranką ji užėmė pirmą vietą, surinkusi 72,2 balo (vertino Pretendentų į teisėjus atrankos komisija). Prezidentė Dalia Grybauskaitė į Kauno apygardos teismo pirmininko pareigas paskyrė Kaišiadorių rajono apylinkės teismo vadovą - nuo 2004 metų teisėju dirbantį Nerijų Meilutį (Pretendentų į teisėjus atrankos metu likusį antru - surinkusį 67,6 balo).

Lietuvos teisėjų asociacijos, Lietuvos teisininkų draugijos narė.

Ištekėjusi. Vyras Damulis. Dukros Gabija ir Dovilė bei sūnus Vytautas.

Moka rusų, vokiečių kalbas. Gyvena ir dirba Jonavoje.

## Šaltiniai
Akanų kalba

**Akanų kalba** – kalbų grupė, vartojama keleto giminingų tautų Ganoje ir rytiniame Dramblio Kaulo Krante. Akanų kalba taip pat su vergais paplito į Jamaiką, Surinamą, kur ją dalinai išlaikė išsilaisvinę vergai – maronai. Kalba priklauso Atlanto-Kongo kalbų grupei.

Išskiriamos šios akanų kalbos, kurios tarpusavyje ganėtinai panašios, ir kartais tiesiog laikomos akanų kalbos dialektais:
* Tvi – didžiausia kalba, vartojama daugiausia Ganoje. Turi ašančių ir akuapemų dialektus;
* Fančių – daugiausia rytiniame Ganos krante'
* Brongų – vakarinėje Ganoje, palei DKK sieną
* Baulų – centriniame Dramblio Kaulo Krante
* Nzemų – rytų Dramblio Kaulo Krante, vidurio vakarų Ganoje
* Anjų – rytų Dramblio Kaulo Krante

Ganos kalbų biuras yra užrašęs ir unifikavęs apie 20 tūkst. akanų kalbos žodžių. Kalba turi senąsias ideogramas – *[[Adinkra]]*. Akanų kalboje vardas suteikiamas pagal savaitės dieną, kurią gimsta žmogus: pavyzdžiui, sekmadienį gimę berniukai vadinami Akwasi, o mergaitės – Akosua.

## Nuorodos
* 
*
Jonavos rajono apylinkės prokuratūra

** Jonavos rajono apylinkės prokuratūra** - Lietuvos Respublikos valstybės institucija Jonavos rajone, baudžiamojo persekiojimo subjektas. Adresas - Sodų g. 42, Jonava, LT-55167. 10 prokurorų, 2 prokurorų padėjėjai, 1 vyresnioji specialistė, 1 vyriausiojo prokuroro padėjėja. 

## Vadovybė

Vyriausiasis prokuroras - Kęstutis Jogminas, vyriausiojo prokuroro pavaduotojas - Vitalijus Jaroščenka. Nuo 1991 m. iki 1994 m. Jonavos rajono apylinkės prokuratūros vyriausiasis prokuroras buvo Algimantas Valantinas (g. 1961 m.), LR generalinis prokuroras (nuo 2005 m.). 

Vyriausias prokuroras - Vitalijus Jaroščenka, nuo 2011 m. kovo 1 d.
Masačusetso įlankos kolonija

**Masačusetso įlankos kolonija** buvo XVII amžiaus anglų kolonija Šiaurės Amerikos rytiniame krante, Naujojoje Anglijoje. Kolonija buvo išsidėsčiusi aplink dabartinius Salemo ir Bostono miestus. 1691–1692 metais Masačusetso įlankos kolonija susivienijo su Plimuto kolonija, Meino provincija ir dar keliomis teritorijomis, ir tapo Masačusetso įlankos provincijos dalimi. Šios kolonijos teritorija yra vienos ir 50 JAV valstijų – Masačusetso, sudėtyje.
Europos iki 23 metų lengvosios atletikos čempionatas

**Europos atletikos iki 23 metų čempionatas** – kas dvejus metus vykstantis Europos šalių atletų iki 23 metų amžiaus žaidynės įvairiose atletikos šakose. Čempionatą rengia Europos lengvosios atletikos asociacija. 2009 m. čempionatas įvyko Kaune.

## Čempionatai

## Lietuvos medaliai
Lietuva kaip nepriklausoma valstybė iškovojo 15 medalių (6 aukso, 4 sidabro ir 5 bronzos).

## Nuorodos
* Europos atletikos asociacijos tinklalapis
Jonavos krašto muziejus

**Jonavos krašto muziejus** – muziejus Jonavoje, J. Basanavičiaus g. 3.

## Architektūra
Muziejaus statinių komplekso statyba datuojama 1833–1835 m. Tai buvo svarbus Sankt Peterburgo–Varšuvos trakto infrastruktūros elementas. Stotyje buvo aptarnaujamos pašto ir krovinių siuntos bei arklių transportu važiuojantys keleiviai.

1905 m. Jonavos didžiojo gaisro metu kompleksas apgadintas, o vėliau rekonstruotas.

2023 m. baigta dalies pastatų komplekso rekonstrukcija.

## Istorija
1987 m. prieškarinės gimnazijos pastate (dabar – Meno mokykla) surengta paroda „Senoji Jonava“. 1989 m. Jonavos rajono taryba kuriamam muziejui skyrė patalpas (mokytojo tremtinio B. Garmaus namą), kuriose 1989 m. rugpjūčio 1 d. oficialiai atidarytas Jonavos kraštotyros muziejus (įkūrėja Regina Karaliūnienė, istorijos mokytoja, 1992–2013 m. muziejaus direktorė). Pastatą paveldėjus tremtinio giminaičiams, muziejus turėjo būti perkeltas. Nuo 1992 m. Jonavos kraštotyros muziejus veikia dabartinėse patalpose. Jam suteiktas valstybinio muziejaus statusas, muziejus pavadintas Jonavos krašto muziejumi. Muziejaus rėmėjai – AB „Achema“, „Jonavos duona“, „Beržų kompleksas“, „Joneda“ ir kt.

## Skyriai, filialai, veikla
Veikia Istorijos, Etnografijos ir Dailės skyriai. Filialai:
* Tautodailės amatų centras
* Samulevičių memorialinė sodyba
* Jonavos krašto muziejaus turizmo informacijos centras
* Petro Vaičiūno gimtinė.

Organizuojamos dailės, liaudies meno, fotografijos parodos, skirtos kraštiečių, poetų, rašytojų atminimui, taip pat literatūros, kraštotyros darbų, dokumentinės parodos. Muziejaus rinkinius sudaro archeologiniai radiniai, daiktinės muziejinės vertybės, istoriniai eksponatai, raštija, fotonuotraukos, fotonegatyvai, fonoteka, filmoteka, videoteka, plakatai, dailės kūriniai, filatelija, numizmatika ir kt.

## Šaltiniai

## Nuorodos
* Oficialus Jonavos krašto muziejaus tinklalapis
Meivudas (Ilinojus)

**Meivudas** () – miestas JAV, Ilinojaus valstijoje, įsikūręs Čikagos priemiestyje. Pagal gyvenotojų skaičių (2000) jame gyvena 26 987 žmonės.

## Istorija

Meivudas buvo įkurtas 1869 m.

## Nuorodos

* Internetinė svetainė
Šamanas

**Šamanas** (evenk. *саман* <  'asketas, elgetaujantis vienuolis') – šamanizmo žynys, burtininkas, tarpininkas tarp žmonių ir dvasių, kaip tikima, galintis paveikti tikrovę.

Šamanui priskiriamos tokios funkcijos: padėti žmonėms jų labui palenkti dvasias, paveikti gyvulių ir žmonių vaisingumą, medžiotojui išmelsti laimikį, žemdirbiui – palankų orą, išgydyti ligonį, išvarant piktąsias dvasias, palydėti sielą į mirusiųjų pasaulį, amuletams, ginklams suteikti stebuklingą galią.

Šamanas sakosi transo (ekstazės) būsenoje bendraująs su dvasiomis, atlieka tam tikrą maginį ritualą, dėvi ypatingus drabužius, kaukę, papuošalus. Nurodoma, kad transo būsena gali būti pasiekiama įvairiopai: ritualiniais šokiais pritariant muzikos instrumentais, dažniausiai būgneliu (kosmoso simbolis), vartojant alkoholį, enteogenus.

## Šaltiniai
Lietuvos radijo ir televizijos asociacija

**Lietuvos radijo ir televizijos asociacija** (**LRTA**) – asociacija, koordinuojanti Asociacijos narių veiklą, atstovaujanti Asociacijos narių interesams, vykdanti Asociacijos narių nustatytus tikslus, uždavinius bei funkcijas komercinės televizijos bei radijo srityje Lietuvoje. 

Lietuvos radijo ir televizijos asociacija buvo įkurta 1993 m. ir vienija Lietuvos nacionalinius komercinius radijo ir televizijos transliuotojus (UAB „TELE 3“, UAB „Laisvas ir nepriklausomas kanalas”, UAB „BALTIJOS TV“, UAB „Žinių radijas“, UAB „M-1“, UAB "Radiocentras“, UAB "Pūkas", UAB radijo stotis "ULTRA VIRES").

LRTA yra Lietuvos žurnalistų ir leidėjų etikos komisijos narė.

LRTA yra Lietuvos autorių teisių ir gretutinių teisių tarybos narė.

LRTA yra Lietuvos respublikos kultūros ministerijos Kino tarybos narė.

LRTA yra viena iš Spaudos, radijo ir televizijos rėmimo fondo dalininkų ir steigėjų.

LRTA yra Lietuvos kabelinės televizijos asociacijos asocijuota narė.

LRTA yra Nacionalinės visuomenės informavimo, komunikacijų ir elektroninių technologijų platformos narė.

Lietuvos radijo ir televizijos asociacija, kartu su Lietuvos muzikos industrijos asociacija, Atlikėjų teisių apsaugos asociacija ir Fonografijos gamintojų asociacija 1999 m. įsteigė Asociaciją gretutinių autorinėms teisių agentūrą arba AGATA, šiuo metu ji vadinama Lietuvos gretutinių teisių asociacija (AGATA).
## Vadovybė

Nuo 2000 iki 2009 metų asociacijos prezidentu buvo Paulius Egidijus Kovas.

Nuo 2009 m. sausio 22 d. asociacijos prezidente išrinkta Laura Blaževičiūtė, UAB „TELE-3” generalinė direktorė, o viceprezidentu - Gintaras Zdebskis, UAB „Ultra Vires“ generalinis direktorius.

Nuo 2012 m. rugpjūčio 22 d. asociacijos prezidente išrinkta Zita Sarakienė, uždarosios akcinės bendrovės „LAISVAS IR NEPRIKLAUSOMAS KANALAS” generalinė direktorė, o viceprezidento pareigas toliau ėjo Gintaras Zdebskis, UAB „Ultra Vires“ generalinis direktorius.

## Šaltiniai

www.lrta.eu
Šaltyšius

**Šaltyšius** (sen.  < ) – Prūsijos ir Lenkijos feodalinio laikotarpio kaimo steigėjas pagal vokiečių teisę vidinės kolonizacijos metu. Šaltyšiaus pareigybė buvo paveldima. Jis vadovavo valstiečių savivaldai ir teismui. Šaltyšius galėjo būti bajoras, miestietis ar valstietis. Gaudavo šeštadalį surinkto činšo, trečdalį baudų, 2–3 valakus (lanus) žemės.

Įsigalėjus baudžiavai (XVI-XVII a.), šaltyšius administravo dvaro valstiečius, juos varė į lažą, prižiūrėjo dirbančiuosius. Ekonomine, socialine padėtimi konkuravo su vidutiniais bajorais.

Šaltyšiaus pareigybės būta ir Mažojoje Lietuvoje. Prūsijoje šaltyšius kitaip buvo vadinamas šulcu.

Šaltyšiumi taip pat vadintas Lenkijos karalystės (ir jai priklausiusios Lietuvos Užnemunės), Lenkijos kaimo seniūnas (nuo 1864 m.).

## Šaltiniai
Švedijos Jotvingių ekspedicija

**Švedijos Jotvingių ekspedicija** (; , *SEJ*) - daugiametė Švedijos mokslininkų tiriamoji išvyka į Lenkijos šiaurės rytus, buvusią jotvingių gyvenamąją teritoriją.

## Istorija
Pati ekspedicija tęsėsi dvidešimt vienerius metus (1959-1980 m.), paruošiamuosius darbus dar prieš Antrąjį pasaulinį karą atliko žinomas Jotvos tyrinėtojas kalbininkas Knutas Olofas Falkas. Pasiūlymą kartu vykdyti mokslo tiriamuosius darbus profesoriui Falkui pateikė tuo metu Suvalkijoje jau dirbusios Lenkijos Jotvingių kompleksinės ekspedicijos vadovas Dr. Ježis Antonievičius. 

Organizuoti išvyką į Lenkiją, tuomet buvusią už ''geležinės uždangos'', buvo nelengva; to ėmėsi žinoma polonistė, profesoriaus Falko asistentė ir žmona Dagmar Falk. Kone kasmet į Lenkiją vykdavo žinomų Švedijos mokslininkų vadovaujami studentai - Lundo Slavistikos instituto auklėtiniai. Bendraujant su vietiniais gyventojais didelių kalbinių sunkumų nepasitaikydavo, prieš tai dalyvius Lunde intensyviai ruošė ir mokė žinomas Lenkijos lingvistas Ježis Nalepa. Iš viso ekspedicijoje dalyvavo 106 švedai, apie SEJ vykdomus tiriamuosius darbus plačiai rašė Švedijos ir Lenkijos spauda . Švedijos Jotvingių ekspedicija buvo labiau etnolingvistinės orientacijos, bet buvo tiriami ir etnografiniai objektai: fotografuojamas Suvalkų turgus  , stebimas ir fiksuojamas kiaulės skerdimas *Juzefovo* kaime  bei žiemos žvejyba ežere . Tamprūs ryšiai buvo palaikomi su archeologine Lenkijos Jotvingių kompleksine ekspedicija.

Daugiausiai vasarą surinkta informacija buvo fiksuojama nuotraukose, magnetofono juostuose ir popieriuje, o grįžus į Lundą - rūšiuojama ir analizuojama, katalogizuojama. Daugiausiai darbų paskelbė SEJ dalyviai: Knutas Olofas Falkas (apie Vytauto Didžiojo iš Vygrių ežero pusiasalio perkeltus jotvingius, baltiškus ežerų pavadinimus ir kt.) bei Ježis Nalepa (apie *jotvingių* pavadinimo kilmę, Kęstučio brastą ir kt.). Kai kurie mokslininkų tyrinėjimai nebuvo išspausdinti ir liko rankraščiuose bei mašinraščiuose . Studijos apie Suvalkijos vandenvardžius santrauka yra paskelbta ir lietuviškai . 

Ekspedicijos veiklą rėmė Lundo Slavistikos institutas, o kai 1972 m. šis finansavimas nutrūko, buvo rasti privatūs rėmėjai ir moksliniai tyrimai tęsiami toliau. Pagal sutartis tarp Slavistikos instituto ir Baltstogės Mokslo draugijos bei tarp Slavų-Baltų Mokslo draugijos ir Lenkijos Mokslų Akademijos buvo įsteigtos keturios stipendijos lenkų studentams studijuoti Švedijoje. Mirus prof. Knutui Olofui Falkui ir galutinai pasibaigus finansavimui, ekspedicija nutrūko. Gausią archyvinę medžiagą Dagmar Falk perdavė Suvalkų Krašto muziejui.

## Išnašos

## Šaltiniai
* Ekspedicijos Internetinis puslapis  
* Ekspedicijos bibliografija (sud. Dagmar Falk)
Edita Vilkevičiūtė

**Edita Vilkevičiūtė** (g. 1989 m. sausio 1 d. Kaune) – Lietuvos modelis. Dabartinis „Karl Lagerfeld“, „Gap“ Japonijoje, „Christian Dior“, „Armani“ ir „Calvin Klein“ reklamos veidas.

## Biografija
* 2006 m. pasirašė kontraktą su „Women Management“ Milane. Vėliau tais pačiais metais pasirašė kontraktą su Paryžiaus modelių kompanija „Viva Models“.
* 2007 m. debiutavo ant podiumo Roberto Cavalli pavasario/vasaros kolekcijoje.
* 2008 m. dalyvavo Paryžiaus madų savaitėje atstovaudama Louis Vuitton, Balenciaga, Chanel, Dries van Noten ir Miu Miu.
* 2008 m. dalyvavo „Victoria's Secret“ madų šou.
* 2009 m. fotografavosi skandalingoje fotosesijoje su Zac Efron apsinuoginusi.

## Žurnalų viršeliai
Fotografavosi 9 prestižinių žurnalų viršeliams.
* Australija:
** Vogue – 2009 m. birželis
* Graikija:
** Vogue – 2009 m. gegužė
* Italija:
** Marie Claire – 2007 m. rugpjūtis
** Marie Claire – 2008 m. gegužė
* Pietų Korėja:
** Allure – 2009 m. balandis
** Numero – 2009 m. birželis
* Prancūzija:
** Numéro – 2008 m. rugsėjis
* Rusija:
** Vogue – 2007 m. gegužė
* Vokietija:
** Vogue – 2009 m. rugpjūtis
*Ispanija:
** Vogue - 2012 m. kovas

## Šaltiniai

## Nuorodos
* Naujienos apie Editą 
* Vilkevičiūtė Models. Com tinklalapyje
* Vilkevičiūtė FMD tinklalapyje
* Vilkevičiūtė nymag tinklalapyje
Ježis Antonievičius

**Ježis Antonievičius** (; 1919 m. gegužės 3 d. Petrakavas – 1970 m. birželio 29 d. Varšuva. Palaidotas Povonzkų kapinėse.) – žymus lenkų mokslininkas – baltų archeologas.

## Biografija
Gimė ir augo pedagogų šeimije. 1938 m. baigęs gimnaziją Varšuvoje, buvo pašauktas į karinę tarnybą. Prasidėjus Antrajam pasauliniam karui dalyvavo Varšuvos gynime, vėliau slapstėsi. Studijavo archeologiją pogrindiniame Varšuvos universitete, gelbėjo Lenkijos sostinės muziejines vertybes nuo sunaikinimo ir išvežimo į Vokietiją. Pasibaigus karui, tęsė studijas Varšuvos universitete ir 1946 m. jį baigė magistro laipsniu. 1961 m. Krokuvos Jogailos universitete apgynė archeologijos daktaro disertaciją.

1945–1962 m. dirbo Valstybiniame archeologijos muziejuje Varšuvoje. Metraščių *Rocznik Olsztyński* ir *Rocznik Białostocki* vienas iš iniciatorių ir 1961–1966 m. redaktoriaus pavaduotojas. Redagavo ir instituto leidžiamą žurnalą *Komunikaty Naukowe*. Nuo 1962 m. Balstogės mokslinės draugijos generalinis sekretorius. 1964–1970 m. „Acta Baltico-Slavica“ redaktorius. Varšuvos universitete dėstė baltų ir slavų archeologiją.

## Mokslinė veikla
Svarbiausi tyrimai iš geležies amžiaus. Nuo 1955 m. dalyvavo mokslinėse ekspedicijose Lenkijos šiaurėje: kasinėjo jotvingių ir prūsų archeologinius paminklus Jeziorkuose prie Gižicko, taip pat kapinyne Šveicarijoje (Suvalkų apskritis). Didelio populiarumo sulaukė jungtinė įvairių mokslininkų daugiametė išvyka į jotvingių gyventą teritoriją (vad. Lenkijos Jotvingių kompleksinė ekspedicija), kur dirbo kartu su Švedijos Jotvingių ekspedicija, nuo 1959 m. kompleksinės jotvingių ekspedicijos vadovas.

Paskelbė daugiau kaip šimtą straipsnių apie jotvingių ir prūsų kultūras, jų santykius su slavais. Tampriai bendradarbiavo su Lietuvos archeologais.

## Bibliografija
* Tautos praeitis. Tomas I (straipsnis *Paslaptingieji sūduviai*), Chicago, 1959
* The Sudovians. Białystok Scientific Society (Białystok), 1962
* Materiały do dziejów ziemi sejneńskiej. (Redakt. Jerzy Antoniewicz), Państwowe Wydawn. Naukowe (Białystok), 1963
* Studia i materiały do dziejów Suwalszczyzny. (Redakt. Jerzy Antoniewicz), Państwowe Wydawn. Naukowe (Białystok), 1965
* Studia i materiały do dziejów Pojezierza Augustowskiego (Redakt. Jerzy Antoniewicz), Państwowe Wydawn. Naukowe (Białystok), 1967
* Bałtowie zachodni w V w. p. n. e. – V w. n. e. Pojezierze, Olsztyn i Białystok, 1979

## Įvertinimas
* Ordino „Už nuopelnius Lenkijai“ Sidabro kryžius

## Nuorodos
* Apie Ježio Antonievičiaus rastas prūsų akmenines „bobas“ lenkų kalba

## Šaltiniai

* Biografie Suwalskie, Suwałki 1993
Sidziangas

**Sidziangas** () – upė pietryčių Kinijoje, viena ilgiausių šalyje. Prasideda Junano kalnyne, Junano provincijoje susiliejus Judziango ir Dziudziango upėms. Teka į rytus, aukštupyje Nanlino kalnų pietiniu pakraščiu, sudaro tarpeklius. Kerta Guangsi ir Guangdongo provincijas. Žemupyje išsišakoja, pagrindinė atšaka pasuka į pietus ir įteka į Pietų Kinijos jūrą į vakarus nuo Makao. Likę vandenys drauge su Dogdziango ir Beidziango upėmis suformuoja Perlų upę.

Svarbiausi intakai – Judziagas, Guidziangas, Lidziangas. Upė vandeninga, ypač paplūsta vasarą. Metiniai vandens lygio svyravimai gali siekti 15–20 m. Dažni smarkūs potvyniai, todėl pakrantėse įrengtos dambos. Upės vanduo naudojamas drėkinimui, vyksta intensyvi laivyba. Didžiausi miestai prie Sidziango: Vudžou, Žaocingas, Gaojao, Gaomingas, Siangmenas.

Sidziango baseinas priskiriamas Perlų upei.

## Šaltiniai
Pariravimas

**Pariravimas** – fechtavimo manevras ginklu (paprastai kalaviju ar kitu geležtiniu ginklu), kuris skirtas blokuoti ar nukreipti į šoną atakuojančio priešininko ginklą.

Terminas pariravimas naudojamas ir kalbant apie kovą be ginklų – rankos ir kojos smūgių nukreipimą.

 – iš  'pariruoti', iš sen.provans. *parar*, iš  'paruošti'.

## Pariravimas fechtuojant
Pariruodamas fechtuotojas savo kalavijo stipruma (geležtės dalimi ties garda) smogia į priešininko kalavijo silpnumą (dalį ties geležtės smaigaliu). Tai jis nukreipia priešininko kalavijo geležtę nuo savęs, tuo apsisaugodamas nuo priešininko smūgio ir pasiruošdamas atakai.

Pariravimo paskirtis yra apsisaugoti, kad nepaliestų priešininko ginklas. Yra ir kitų gynybos būdų – pvz., pasilenkimas, pozicijos pakeitimas, kad priešininko ginklas smūgio vietoje nebebūtų taikinio.

Pariruojama ne tik pagrindinės rankos ginklu, bet ir kairės rankos ginklu (pariravimo durklu, poriniu ginklu), kairėje rankoje laikomu kumštiniu skydu ar kitokiu tinkamu daiktu.


File:Parade gants color.jpg|Kojos smūgio pariravimas
File:Parade extérieure.jpg|Kojos smūgio pariravimas
Šukiškiai (Šaukėnai)

**Šukiškiai** – kaimas Kelmės rajono savivaldybėje, 2 km į šiaurės rytus nuo Šaukėnų, prie kelio .

## Gyventojai

## Šaltiniai
Visvaldas Račkauskas

**Visvaldas Račkauskas** (g. 1957 m. Lietuvoje) – teisininkas, buvęs Lietuvos policijos generalinis komisaras.

## Biografija
1980 m. Vilniaus universiteto Teisės fakultete baigė teisės studijas, įgijo teisininko kvalifikaciją.

1980–1987 m. VRM Kovos su socialistinės nuosavybės grobstymu valdybos (KSNG) inspektorius, vyresnysis operatyvinis įgaliotinis, 1987–1989 m. VRM KSNG valdybos 3-čio (ypatingai svarbių bylų) skyriaus viršininkas, 1989–1991 m. VRM 6-to (kovos su organizuotu nusikalstamumu) skyriaus viršininko pavaduotojas. 1991–1992 m. LR VRM Policijos departamento Kriminalinės policijos vyriausiosios valdybos Organizuoto nusikalstamumo tyrimo biuro vyresnysis komisaras, 1992–1993 m. Lietuvos policijos akademijos Operatyvinės veiklos katedros vyr. asistentas, katedros vedėjas.

1993–1997 m. VRM Policijos departamento vyriausiasis kriminalinės policijos komisaras-generalinio komisaro pavaduotojas, 1997–1998 m. Vilniaus miesto vyriausiojo policijos komisariato kriminalinės policijos vyresnysis komisaras-vyriausiojo komisaro pirmasis pavaduotojas, 1998–1999 m. Policijos departamento prie VRM vyriausiasis komisaras-generalinio komisaro pavaduotojas. 1999–2000 m. Lietuvos policijos generalinis komisaras. 2001–2003 m. dirbo komerciniame banke. 2003–2004 m. LR prezidento Rolando Pakso patarėjas teisėtvarkos klausimais, teisės departamento direktoriaus pavaduotojas. 2004–2007 m. advokatas, 2007–2008 m. LR ministro pirmininko patarėjas teisės klausimais. 2008–2009 m. policijos generalinio komisaro patarėjas, 2009–2011 m. policijos generalinio komisaro pavaduotojas. 2012 m. UAB „ARVI“ ir ko valdybos patarėjas saugos klausimais.

## Apdovanojimai
* 1992 m. Sausio 13-osios atminimo medalis
* 1993 m. – vardinis ginklas
* 1994 m. – Vidaus reikalų ministerijos pasižymėjimo ženklas „Už pavyzdingą tarnybą“
* 1995 m. – Didžiojo Lietuvos Kunigaikščio Gedimino 5-ojo laipsnio ordinas
* 1996 m. – pirmojo laipsnio Vidaus reikalų ministerijos atminimo ženklas „Tėvynės labui“
* 1999 m. – atminimo ženklas „Vidaus reikalų ministerijai 80 metų“
* 2000 m. – pirmojo laipsnio kryžius „Artimui pagalbon“„“.

## Išnašos
Skadaro ežeras

**Skadaro ežeras** (), **Škoderio ežeras** () – didžiausias Balkanų pusiasalio ežeras. Jis telkšo Juodkalnijos (2/3) ir Albanijos (1/3) teritorijose.

Juodkalnijai priklausanti ežero dalis ir ją supančios pakrantės nuo 1983 m. priklauso Skadaro nacionaliniam parkui. Albanijos dalis yra gamtos rezervatas. 1996 m. Skadaras įtrauktas į Ramsaro konvencijos pelkėtų vietovių, turinčių tarptautinę reikšmę, sąrašą.

## Geografija

Skadaro ežeras yra didžiausias ežeras Balkanų pusiasalyje, jo paviršiaus plotas svyruoja nuo 370 iki 530 km², o aukštis virš jūros lygio nuo 4,7 m iki 9,8 m. ežeras yra ištįsęs šiaurės vakarų-pietryčių kryptimi, jo ilgis apie 44 km, plotis iki 14 km. Iš ežero išteka 41 km ilgio Bojanos upė, kuri ežerą jungia su Adrijos jūra. Drino upė ežerą jungia su Ochrido ežeru. Ežerą maitina gruntiniai vandenys, taip pat Morača, kuri atneša 62 proc. ežero vandens ir Crnojevicos upė. Bendras ežerą maitinančių upių baseinas yra 5490 km².

Ežeras yra tektoniniame duburyje, ~30 km nuo Adrijos jūros. Gylis iki 44 m. Kranto linija vingiuota, šiaurės vakaruose yra kelios didelės įlankos. Krantai pietinėje ir pietvakarinėje pusėje uolėti, pliki ir statūs. Šiaurinėje pusėje yra plati teritorija, kur pakrantės ribos keičiasi priklausomai nuo vandens lygio.

Ežeras laivuojamas, vystoma žvejyba. Pietvakarinėje ežero dalyje yra keletas mažų salelių, pvz., Beška, kurioje yra dvi cerkvės, ir Grmožuras, buvusi tvirtovė ir kalėjimas.

Albanijos pusėje netoli ežero pakrantės įsikūręs Škoderio miestas.

## Gyvūnija
Skadaro ežeras pasižymi gėlavandenių rūšių įvairove, jame ypač gausi moliuskų įvairovė.

Skadaro nacionalinis parkas yra vienas didžiausių paukščių rezervatų Europoje. Čia sutinkamos 270 paukščių rūšys, tarp jų vieni paskutinių pelikanų Europoje, kurie yra mėgstami paukščių stebėtojų. Ežeras yra ir žuvėdrų bei garninių buveinė. Daugelis paukščių rūšių yra saugomos, tačiau kai kurių rūšių paukščiai medžiojami. Medžioklės sezonas tęsiasi nuo rugpjūčio iki kovo mėn.

Ežere taip pat gausu žuvų, ypač karpių, aukšlių ir ungurių. Iš 34 vietinių žuvų rūšių 7 yra endeminės Skadaro ežero rūšys. Per jungtį su Drinu žuvys iš Adrijos jūros gali migruoti į Ochrido ir Prespos ežerą.

Skadaro ežere 12 iš 39 gėlojo vandens pilvakojų rūšių yra endeminės. Skadaro ežero baseine 19 rūšių (38%) iš sutinkamų pilvakojų yra endeminės. Pagal endeminių gėlavandenių pilvakojų dalį tarp visų sutinkamų rūšių Skadaro ežeras lenkia tokius žymius ežerus kaip Malavio ar Titikakos.

Skadaro ežero baseine yra 17 šoniplaukų rūšių, 10 iš jų – endeminės (daugiausia požeminėse buveinėse).

Aplinkosaugines grėsmes ežerui kelia jo vandens naudojimas žemės ūkiui, nekontroliuojamas pakrančių vystymas, vandens režimo kitimas, miškų kirtimai, nelegali medžioklė ir žvejyba. Pagrindinė žmonių veikla prie ežero yra žemės ūkis ir gyvulininkystė, žvejyba ir turizmas. Nedidelis daugelio endeminių rūšių, gyvenančių Skadaro ežere, arealas kartu su augančiu antropogeniniu poveikiu daro šias rūšis ypač pažeidžiamomis.

## Šaltiniai
Antanas Giedraitis

**Antanas Giedraitis:**

*Antanas Giedraitis (1848) – geologas, kunigaikštis;
*Antanas Giedraitis (1912) – pedagogas, vargonininkas, chorvedys;
*Antanas Giedraitis-Giedrius – pedagogas, rašytojas.
Neprisijungimo judėjimas

**Neprisijungimo judėjimas** () – neformali politinė grupuotė, kuriai priklauso valstybės, nepriklausančios ar nepritariančios jokiam iš didžiųjų politinės galios blokų. Daugumą narių sudaro Azijos, Afrikos ir Lotynų Amerikos valstybės.

Judėjimas pasireiškė kaip atsakas į didžiųjų valstybių varžybas. Valstybės narės skelbėsi neįsitrauksią į Šaltojo karo konfliktus tarp jų, stiprinsią tarptautinį saugumą, kovosią su neokolonializmu, plėtosią ekonomiką. Judėjimo iniciatoriai buvo Džavaharlalis Nehru (Indija), Josipas Broz Titas (Jugoslavija), Gamalis Abdelis Naseras (Egiptas). Pirmoji neprisijungimo judėjimo konferencija įvyko 1961 m. Belgrade, joje dalyvavo 25 valstybės; Havanos konferencijoje 1979 m. dalyvių buvo jau 141.
Policijos generalinis komisaras

**Policijos generalinis komisaras** - aukščiausiasis policijos pareigūnų (pareiginis) laipsnis; policijos organizacijų vadovaujamos pareigos.

## Lietuva

Policijos generalinis komisaras vadovauja Policijos departamentui. Policijos generalinis komisaras:
*  nustato tiesiogiai jam pavaldžių policijos įstaigų vidaus struktūrą bei pareigybių sąrašus;
* prižiūri ir koordinuoja vadovaujamų įstaigų veiklą;
* organizuoja vadovaujamų įstaigų veiklai būtiną materialinį techninį aprūpinimą;
* nustatyta tvarka steigia teritorines, specializuotas policijos įstaigas ir policijos profesinio ugdymo įstaigas;
* įstatymų nustatyta tvarka rengia ir teikia Finansų ministerijai Policijos departamento biudžeto projektą;
* atsako už jo kompetencijai priskirtų uždavinių vykdymą bei vadovaujamų įstaigų darbo organizavimą;
* atrankos būdu, gavęs vidaus reikalų ministro pritarimą, skiria į pareigas ir iš jų atleidžia teritorinių policijos įstaigų viršininkus;
* atsiskaito už savo veiklą Respublikos Prezidentui ir vidaus reikalų ministrui šių reikalavimu;
* vykdo kitus įstatymų ir kitų teisės aktų suteiktus įgaliojimus.
* Policijos generalinio komisaro įsakymai ir nurodymai privalomi jam pavaldiems policijos pareigūnams. Jis turi teisę atšaukti pavaldžių policijos pareigūnų priimtus neteisėtus sprendimus, išskyrus sprendimus administracinių teisės pažeidimų ir baudžiamosiose bylose.
* Policijos generalinį komisarą vidaus reikalų ministro siūlymu ir Vyriausybės teikimu 5 metų kadencijai skiria ir atleidžia Respublikos Prezidentas. Policijos generalinis komisaras yra tiesiogiai pavaldus vidaus reikalų ministrui bei atskaitingas Respublikos Prezidentui.
* Policijos generaliniu komisaru gali būti ne jaunesnis kaip 35 metų asmuo, įgijęs teisės magistro kvalifikacinį laipsnį arba vienpakopį aukštąjį teisinį ar jam prilygintą išsilavinimą ir ne mažiau kaip 3 metus dirbęs Policijos departamento tarnybos, specializuotos policijos įstaigos ar teritorinės policijos įstaigos arba policijos profesinio mokymo įstaigos vadovu.

Pasibaigus policijos generalinio komisaro kadencijai ar atleidus jį iš pareigų savo noru, jis eina pareigas tol, kol paskiriamas kitas policijos generalinis komisaras. 

## Išnašos
Romualdas Giedraitis

**Romualdas Giedraitis:**

*Romualdas Giedraitis (1750) – sukilimo veikėjas, karininkas;
*Romualdas Giedraitis (1913) – rašytojas.
Policijos komisaras

**Policijos generalinis komisaras** - policijos pareigūnų policijos specialusis nekarinis laipsnis.

## Lietuva
Lietuvos policijos sistemos komisarų laipsniai:
* Komisaras inspektorius
* Komisaras
*Vyresnysis komisaras
*Vyriausiasis komisaras
*Generalinis komisaras.

Policijos generalinis komisaras vadovauja Policijos departamentui.
PD

**PD**:

* Paladis, Pd;
* Policijos departamentas prie Lietuvos Respublikos vidaus reikalų ministerijos;
* Viešo naudojimo režimas (*public domain*).
Algirdas Stončaitis

**Algirdas Stončaitis** (g. 1962 m. balandžio 9 d. Plateliuose, Plungės rajonas) – teisininkas, policijos komisaras.

## Biografija

1980 m. baigė Platelių vidurinę mokyklą, 1987 m. – TSRS VRM Minsko aukštąją mokyklą.

1987–1990 m. dirbo tuometinėje LTSR vidaus reikalų ministerijos Kriminalinės paieškos valdyboje; 1990–1991 m. – Lietuvos Respublikos vidaus reikalų ministerijos Kriminalinės policijos valdyboje; 1991–1992 m. – Policijos departamento Kriminalinės policijos valdyboje. 

Pasak liudijimų, 1991 m. buvo vienas iš trijų pareigūnų, dalyvavusių apklausoje, kurios metu pasienietis Antanas Stasaitis buvo mušamas ir verčiamas keisti parodymus dėl pasienio poste siautėjusio baltarusio nušovimo.

1994–1995 m. Pasienio policijos departamento Vidaus tyrimų inspekcijos viršininkas. 1995–1997 m. Kelių policijos rinktinės komisaras. 1997–2001 m. Pasienio policijos departamento prie Vidaus reikalų ministerijos vyriausiojo pasienio policijos komisaro pirmasis pavaduotojas – Štabo viršininkas.

2001 m. Policijos departamento prie Vidaus reikalų ministerijos vyriausiasis komisaras – policijos generalinio komisaro pavaduotojas, vėliau Patarėjų grupės patarėjas. 2008–2015 m. policijos generalinio komisaro pavaduotojas. 2015–2017 m. Vidaus reikalų ministerijos kancleris. 2017–2020 m. Lietuvos Respublikos Vyriausybės kancleris.

Nuo 2020 m. Seimo narys.

Vedęs; su žmona Audrone augina 2 dukras.

## Išnašos
Sokas

**Sokas** () – upė Rusijoje, Orenburgo ir Samaros srityse; Volgos kairysis intakas. Prasideda Bugulmos-Belebėjaus aukštumoje, teka pietvakarių kryptimi. Įteka į Saratovo tvenkinį šiauriniame Samaros miesto pakraštyje.

Pagrindinis intakas – Kondurčia (dešinysis). Upė užšąla spalio pabaigoje-gruodžio pradžioje, atitirpsta balandį. Poplūdis kyla balandžio-gegužės mėnesiais. Sausros metu upės vandens lygis palaikomas ant intakų įrengtomis užtvankomis. Upė laivuojama žemupyje. Pagrindinės gyvenvietės prie Soko yra Sernovodskas ir Surgutas.

## Šaltiniai
Lietuvos karo policija

**Lietuvos karo policija** – Lietuvos Respublikos krašto apsaugos sistemos karinės teisėsaugos institucija, Lietuvos kariuomenės dalis.
Karo policija tiesiogiai pavaldi Kariuomenės vadui. Lietuvoje karo policijos veiklą pagal kompetenciją prižiūri krašto apsaugos generalinė inspekcija, kariuomenės vadas ir krašto apsaugos ministras.

Lietuvoje karo policijos kompetenciją, funkcijas ir uždavinius, organizavimo tvarką, karo policininkų teises, pareigas ir atsakomybę bei karo policijos santykius su kitomis teisėsaugos institucijomis nustato LR karo policijos įstatymas.

## Istorija

## Uždaviniai

Veikla:
* nusikaltimų bei kitų teisės pažeidimų prevencija, jų atskleidimas ir tyrimas,
* tvarkos ir drausmės karinėse teritorijose ir kariuomenėje palaikymas,
* karinio transporto eismo saugumo priežiūra.

## Struktūra

* Karo policijos štabas
* Ikiteisminio tyrimo valdyba
* Vilniaus įgula
* Kauno įgula
* Klaipėdos įgula
* Šiaulių įgula
* Mokymo centras

## Vadovybė

* mjr. Dainius Janėnas (1999 m. balandžio 1 d. – 2004 m. rugpjūčio 15 d.)
* plk. ltn. Sigitas Butkus (2004 m. rugpjūčio 16 d. – 2006 m. rugsėjo 3 d.)
* plk. ltn. Ričardas Pocius (2006 m. rugsėjo 4 d. – 2012 m. birželio 4 d.)
* plk. ltn. Gytis Kazokas (2012 m. birželio 18 d. – 2017 m. liepos 20 d.)
* plk. ltn. Laimas Baliūnas (2017 m. liepos 21 d. – 2021 m. liepos 13 d.)
* plk. ltn. Raimondas Ivanauskas (2021 m. liepos 14 d.)


LT Karo policija, lenta.jpeg|Atminimo lenta Kaune
LT Military Police.jpg|Lietuvos karo policija apmokymų metu
German Shepherd Dog in Lithuanian Army.jpg|Karo policijos šuo


## Nuorodos

* Oficialus Lietuvos karo policijos tinklalapis
Karl Sanders

**Karlas Sandersas** (*Karl Sanders*, g. 1964 m. birželio 5 d.) – amerikiečių gitaristas ir vokalistas iš Kalifornijos, death metalo grupės „Nile“ narys ir vienas jos įkūrėjų. Sandersas pripažįstamas gitaros ir kitų styginių instrumentų virtuozu, žurnalo „Decibel“ reitinguotas ketvirtu tarp geriausių visų laikų mirties metalo gitaristų.

Sandersas domisi senovės Egipto mitologija, kas atsispindi ir jo kuriamoje muzikoje. Šalia grojimo grupėje „Nile“ Sandersas taip pat kuria savo asmeninį tamsiosios ambientinės muzikos projektą senovės Egipto tematika.

## Solinė diskografija
* *Saurian Meditation* (2004 m.)
* *Saurian Exorcisms* (2009 m.)

## Nuorodos
*
Sobatas

**Sobatas** arba **Bahr el Asfaras** () – upė Pietų Sudane; Baltojo Nilo dešinysis intakas. Susidaro Etiopijos pasienyje susiliejus Baro ir Piboro upėms, prasidedančioms Etiopijos kalnyne. Teka vakarų, šiaurės vakarų kryptimi lygumomis, sudaro meandras. Įteka į Nilą ties Malakalu. Upės ilgis 354 km, su pagrindine ištaka Baru – 730 km.

Upė neša balzganos spalvos nešmenis, kurie nudažo baltai ir Baltojo Nilo upę, taip suteikdami jai vardą. Žiemą ir pavasarį daugelis Sobato intakų išdžiūsta. Laivuojama birželio-gruodžio mėnesiais nuo Gambelos miesto (prie Baro, Etiopija).

## Šaltiniai
Asirai

**Asirai, aisoriai, sirai** (aturajai, surajai) – Azijos tauta, kilusi iš Derlingojo pusmėnulio. Gyvena daugiausia Irake, Irane, Turkijoje, Sirijoje, Libane, JAV, Armėnijoje ir kitur. Duomenys apie populiaciją labai skirtingi: nuo 350 tūkst. iki 4,5 mln. Kalba semitų kalbų šeimai priklausančia naująja aramėjų kalba (dar vadinama sirų, arba asirų), taip pat arabų, armėnų, persų ir kt. kalbomis. Raštas – sirų rašto pagrindu.

Tradiciškai verčiasi žemdirbyste, sodininkyste bei gyvulininkyste. Išsaugojo tautiškumą, kultūros savitumą (gausų pasakojamąjį folklorą). Susiformavo inteligentija.

Dauguma asirų yra krikščionys, priklausantys įvairioms Rytų krikščionių bažnyčių denominacijoms (Asirijos Rytų bažnyčia, Chaldėjos katalikų bažnyčia, Sirijos ortodoksų bažnyčia, Maronitų bažnyčia ir kt.).

Asirai laiko save Asirijos valstybės, gyvavusios apie 1950–605 m. pr. m. e. vidurio ir šiaurinėje Mesopotamijoje (dabartinis Irakas), gyventojų palikuonimis. Ilgainiui persikėlė į Vidurinę Aziją, Užkaukazę, Indiją. XIX a. dalis asirų atsikėlė į Rusiją, 1928 m. – į Armėniją.

## Šaltiniai
2001 m. kosminė odisėja

**2001 m. kosminė odisėja** () – 1968 m. mokslinės fantastikos filmas, režisuotas Stenlio Kubriko. Scenarijų filmui parašė S. Kubrikas kartu su Artūru Č. Klarku ir iš dalies pasirėmė Klarko apsakymu „The Sentinel“. Tik pasirodžius filmui Klarkas išleido knygą tokiu pačiu pavadinimu. Filmo plotmė pasakojama keliais etapais, nuo žmonijos susidūrimo su paslaptingais nežemiškais juodais monolitais, kurie daro įtaką žmonijos evoliucijai, iki kelionės link Jupiterio, gaudant iš Mėnulyje esančio monolito siunčiamus signalus. Sukurtas daugiausiai kino studijose Anglijoje.

Filmas nagrinėja žmonių evoliucijos, technologijų, dirbtinio intelekto ir nežemiškos gyvybės temas. Pasižymi moksliniu realizmu, pionieriniais specialiaisiais efektais, minimalizuotais dialogais. Filmas pripažintas kaip vienas didingiausių visų laikų filmų. Buvo nominuotas 4 Oskaro apdovanojimams, tačiau pelnė tik vieną už specialiuosius vaizdo efektus. Filmas taip pat pasižymi įsimintinu garso takeliu – vienoje filmo scenų yra rodomas satelitų ir kosminių erdvėlaivių skrydis kosminėje erdvėje pagal Johano Štrauso „Žydrąjį Dunojų“. 1991 m. JAV Kongreso biblioteka filmą apibūdino kaip „kultūriškai, istoriškai ir estetiškai vertingu“ ir įtraukė į Nacionalinį filmų registrą.

1984 m. režisierius Peter Hyams išleido filmo tęsinį pavadinimu „2010: The Year We Make Contact“.

## Išnašos
Amerikos psichopatas

**Amerikos psichopatas** () – 2000 m. JAV satyrinis siaubo filmas, pasižymintis ypatingu žiaurumu, atviromis sekso scenomis, vaizduojanti narkotikų vartojimą. Filmas – to paties pavadinimo Bret Easton Ellis romano adaptacija. Filmo pajamos siekė 34 mln. JAV dol. 

## Išnašos
Būti Džonu Malkovičiumi

**Būti Džonu Malkovičiumi**  () – 1999 m. drama, kurios scenarijų parašė Charlie Kaufman ir režisavo Spike Jonze. Filme vaidina John Cusack, Cameron Diaz, Catherine Keener ir John Malkovich, kuris vaidina savo netikro gyvenimo versiją. Filme išryškinama žmogaus gyvenimo filosofija, žmogaus natūrali prigimtis ir sąmoningumas, jutimai.